b'\n_START_ARTICLE_\nM\xc3\xa4rk\xc3\xa4 T-paita -kilpailu\n_START_PARAGRAPH_\nM\xc3\xa4rk\xc3\xa4 T-paita -kilpailu (engl. wet T-shirt contest) on erityisesti Yhdysvalloissa ja nuorison suosimissa etel\xc3\xa4n lomakohteissa harjoitettu kilpailumuoto, jossa naiset esiintyv\xc3\xa4t pukeutuneina vaaleaan T-paitaan ilman rintaliivej\xc3\xa4._NEWLINE_Kilpailijat tanssivat lavalla, ja heid\xc3\xa4n p\xc3\xa4\xc3\xa4lleen heitet\xc3\xa4\xc3\xa4n vett\xc3\xa4 tai olutta, jolloin kastuneet T-paidat muuttuvat osittain l\xc3\xa4pin\xc3\xa4kyviksi._NEWLINE_Usein k\xc3\xa4ytet\xc3\xa4\xc3\xa4n kylm\xc3\xa4\xc3\xa4 vett\xc3\xa4, koska sen vaikutuksesta n\xc3\xa4nnit kovettuvat. Toisinaan kilpailijat heitt\xc3\xa4v\xc3\xa4t paidan kokonaan pois, joskus jopa riisuutuvat t\xc3\xa4ysin alasti._NEWLINE_Vaikka kilpailussa saatetaan nimet\xc3\xa4 voittaja, voittaminen ei ole erityisen t\xc3\xa4rke\xc3\xa4\xc3\xa4. M\xc3\xa4rk\xc3\xa4 T-paita -kilpailuja voidaan pit\xc3\xa4\xc3\xa4 stripteasen tapaisena eroottisena viihde-esityksen\xc3\xa4. Toisinaan t\xc3\xa4llaisia kilpailuja j\xc3\xa4rjestet\xc3\xa4\xc3\xa4n my\xc3\xb6s tosi-tv-ohjelmissa, kuten Temptation Islandissa on tehty.'